የታላቁ መሪ አስተምህሮትን በማስቀጠል ለህብረተሰባችን ለውጥ እንተጋለን – የአዲስ አበባ ወጣቶች
የታላቁ መሪ አስተምህሮትን በማስቀጠል ለህብረተሰባችን እና ከተማችን ለውጥ እንተጋለን አሉ የአዲስ አበባ ከተማ ወጣቶች።ወጣቶቹ ይህን ያሉት ዝክረ መለሰ 5ኛ አመት መታሰቢያን አስመልክቶ በተዘጋጀ የስነ ፅሁፍ ምሽት ነው።ወጣቶቹ ታላቁ መሪ በአረንጎዴ ልማት እና ድህነትን የመዋጋት ራዕያቸውን ለማስቀጠል ቃል ገብተዋል።በስነ ስርአቱ ላይ ወጣቶቹ የባለ ራዕዩ መሪ አቶ መለስ ዜናዊ ስራዎችን እና አስተምህሮቶችን በማንሳት በሙዚቃዊ ድራማዎች፣ መዝሙሮች እና ግጥሞች ዘክረዋል።መለስ በገጠር እና በከተማ ለፍትህ፣ ሰላም፣ ዲሞክራሲ እና ልማት ሙሉ ጊዜያቸውን የሰጡ የቁርጥ ቀን ጀግና ናቸው ያሉት ወጣቶቹ፥ አለማቸውን ከግብ ለማድረስ እየሰራን ነው ብለዋል።ፋና ብሮድካስቲንግ ኮርፖሬት ያናገራቸው በስነፅሁፍ ምሽቱ የተሳተፉ ወጣቶችም፥ በመለስ አስተምህሮ ዲሞክራሲያዊ እና ልማታዊ አስተሳሰብን በእምነት በመቀበል ትግሉን ወደፊት ለማስቀጠል ዝግጁዎች ነን ብለዋል።የሀገሪቱ ህዳሴ የሚረጋገጠው ዘላቂ ሰላም ሲረጋገጥ ነው ያሉት ወጣቶቹ፥ በህዝቦች መካከል ያለውን አንድነት እና መቻቻል በማጎልበት ለጋራ ተጠቃሚነት እንደሚሰሩ ተናግረዋል።በስነፅሁፍ ምሽቱ ላይ የተሳተፉ ወጣቶች የታላቁን መሪ የአረንጓዴ ልማት ራዕይ ለማሳካት በመዲናዋ በርካታ ችግኞችን በመትከል እና በመንከባከብ መሳተፋቸውን ገልፀዋል።የታላቁ መሪ አቶ መለስ ዜናዊ ህልፈት 5ኛ አመት በአዲስ አበባ በተለያዩ ዝግጅቶች እየተዘከረ ሲሆን፥ ችግኝ ተከላ፣ ኪነጥበባዊ ዝግጅቶች፣ የፓናል ውይይት እና ኢግዚቢሽን ተጠቃሾች ናቸው-(ኤፍ.ቢ.ሲ) ።